Kombinácia liekov
Stoptusun+mig400+deoxymykoin
Dobrý deň,
ďakujeme za Vašu otázku.
Medzi liekmi Stoptussin a Mig-400 bola pozorovaná klinicky stredne závažná interakcia v dôsledku ktorej sa môže zýšiť analgetický účinok lieku Mig-400 zvýšením rýchlosti jeho absorpcie a celkovej biologickej dostupnosti v tele. Tento účinok môže byť v niektorých prípadoch žiadúci, avšak pri výskyte vedľajších účinkov lieku môže byť potrebné znížiť dávkovanie nesteroidných antiflogistík (Mig-400). Rovnaká interakcia bola u Stoptussinu pozorovaná aj v prípade podávania liekov s obsahom paracetamolu.
Uvedené riziko zosilneného účinku lieku Mig-400 je prítomné aj za súčasného užívania antibiotík Deoxymykoin. V tomto prípade sa riziko zosilneného účinku analgetík (pokiaľ sa nevyžaduje protizápalové pôsobenie) môže vylúčiť zmenou v liečbe liekom Mig-400 za
Paracetamol
. Užívanie Paracetamolu počas liečby Deoxymykoinom je bez pozorovaných interakcií.
Prajem pekný zvyšok dňa.
S pozdravom
PharmDr. Veronika Kiabová